
22 Μαΐου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1761 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Συγχώνευση - Κατάργηση θέσεων Στρατιωτικού 
Προσωπικού στην Αλλοδαπή. 

2 Διατάξεις τρόπου και διαδικασίας καθορισμού 
ενδεικτικής τιμής λιανικής πώλησης και ανώτατης 
νοσοκομειακής τιμής καθώς και διάθεσης για τα 
«μη συνταγογραφούμενα φάρμακα» (ΜΗ.ΣΥ.ΦΑ.). 


ΑΠΟΦΑΣΕΙΣ 

Αριθ. Φ. 843/6/38462/ Σ. 7924 (1) 

Συγχώνευση- Κατάργηση θέσεων Στρατιωτικού 

Προσωπικού στην Αλλοδαπή. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΕΞΩΤΕΡΙΚΩΝ - 

ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις 

α. Του ν. 2292/1995 «Οργάνωση και Λειτουργία του 
Υπουργείου Εθνικής Άμυνας, διοίκηση και έλεγχος των 
Ενόπλων Δυνάμεων και άλλες διατάξεις» (Α' 35) και ιδίως 
του άρθρου 5 αυτού, όπως τροποποιήθηκε και ισχύει. 

β. Του άρθρου 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με το 
άρθρο πρώτο του π.δ. 63/2005 «Κωδικοποίηση Νομοθεσί¬ 
ας για την Κυβέρνηση και τα Κυβερνητικά Όργανα» (Α' 98). 


γ.Του άρθρου 155 του ν. 3566/2007 «Κύρωση ως Κώδι¬ 
κα του Οργανισμού του Υπουργείου Εξωτερικών» (Α' 17). 

δ. Της Υποπαραγράφου Δ.9 της παραγράφου Δ' του 
δεύτερου άρθρου του ν. 4336/2015(Α' 94). 

2. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 16). 

3. Την αριθ. 2/22133/0022/13-7-2007 κοινή απόφαση 
Υπουργών Οικονομίας και Οικονομικών, Εξωτερικών και 
Εθνικής Άμυνας «Κωδικοποίηση Διατάξεων Επιδόματος 
Υπηρεσίας Αλλοδαπής Στρατιωτικού Προσωπικού Ε.Δ- 
καθορισμός επιδόματος σε νεοσύστατη θέση» (Β' 553). 

4. Την αριθ. Υ29/08-10-2015 απόφασης Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομικών Γεώργιο Χουλιαράκη» (Β' 2168) 

5. Τη σχετική πρόταση Α/ΓΕΕΘΑ κατόπιν της υπ'αριθ. 
1 της 15 ης Συνεδρίασης/18-5-2017 Γνωμάτευσης ΣΑΓΕ. 

6. Την αριθ. 108/2017 εισηγητική έκθεση του Προϊστα¬ 
μένου Οικονομικών Υπηρεσιών του ΥΠΕΘΑ. 

7. Την ανάγκη εξοικονόμησης πόρων στο πλαίσιο του 
ΜΠΔΣ 2018-2021. 

8. Το γεγονός ότι από την έκδοση της παρούσας 
απόφασης προκαλείται εξοικονόμηση δαπάνης ύψους 
1.887.757 ευρώ περίπου, για το πρώτο έτος εφαρμογής 
και τα επόμενα έτη του ΜΠΔΣ, στους ΚΑΕ 0484 και 4511 
του ΥΠΕΘΑ, αποφασίζουμε: 

Άρθρο 1 

Τη συγχώνευση ή κατάργηση, κατά περίπτωση, των 
παρακάτω θέσεων στρατιωτικού προσωπικού στην αλ¬ 
λοδαπή, σύμφωνα με το ακόλουθο πίνακα: 


α/α 

Χώρα 

Θέση Εξωτ/κού 

Κωδ. Θέσης 

Παρέμβαση 

Εξοικονόμηση 
Δαπάνης/Ετος 

1 

Βουλγαρία 

Πρεσβεία 

ΑΚΑΜ 

Συγχώνευση 

90.000,00 € 

2 

Ρουμανία 

Πρεσβεία 

ΑΚΑΜ 

3 

Σερβία 

Πρεσβεία 

ΑΚΑΜ 

Συγχώνευση 

90.000,00 € 

4 

Μαυροβούνιο 

Πρεσβεία 

ΑΚΑΜ 

5 

Ρωσία 

Πρεσβεία 

ΑΚΑΜ 

Συγχώνευση 

90.000,00 € 

6 

Ουζμπεκιστάν 

Πρεσβεία 

ΑΚΑΜ 

7 

Κύπρος 

ΓΕΕΦ 

Κ-04 

Κατάργηση 

35.000,00 € 

8 

Κύπρος 

ΓΕΕΦ 

Κ-09 

Κατάργηση 

35.000,00 € 

9 

ΗΠΑ 

Πρεσβεία: 

Αξκος 

Συγχώνευση 

85.000,00 € 

10 

Γρ. Προμηθειών Υλικού ΠΝ 

Αξκος 

11 

Λιβύη 

Πρεσβεία 

Α' Βοηθός ΑΚΑΜ 

Συγχώνευση 

55.000,00 € 

12 

Β' Βοηθός ΑΚΑΜ 

13 

Ιορδανία 

Πρεσβεία 

Α Βοηθός ΑΚΑΜ 

Συγχώνευση 

55.000,00 € 

14 

Β' Βοηθός ΑΚΑΜ 

15 

Αίγυπτος 

Πρεσβεία 

Α' Βοηθός ΑΚΑΜ 

Συγχώνευση 

55.000,00 € 

16 

Β' Βοηθός ΑΚΑΜ 

17 

Βέλγιο 

ΝΟΑ 

ΝΑΤΕΧ 

Συγχώνευση 

90.000,00 € 

18 

(Βρυξέλλες) 

ΝΟΑ 

ΝΑΤΕΧ 

19 

Αυστρία 

(Βιέννη) 

ΟΑΣΕ 

ΜΑ 



20 

ΟΑΣΕ 

Στρατιωτικός 

Σύμβουλος 

Συγχώνευση 

90.000,00 € 

21 

Γερμανία 

ΝΑΕνν&0 ΟΟΜΡΟΝΕΝ 

ΝθνίςΒΐοΓ 

Κατάργηση 

55.000,00 € 

22 

(Γκάιλεν Κίρχεν) 

Τ 

ΝθνίςΒΐοΓ 

Κατάργηση 

55.000,00 € 

23 

Ισπανία 

Πρεσβεία 

Γραφέας ΑΚΑΜ 

Κατάργηση 

55.000,00 € 

24 

Ιταλία (Νάπολη) 

1Ρ0Η0 ΝΑΡΕΕ5 

Χειριστής 

Μουσικού Οργάνου 

Κατάργηση 

55.000,00 € 

25 

ΗΠΑ (Τάμπα) 

υ50ΕΝΤ0Ο Μ 

Σύνδεσμος 

Κατάργηση 

85.000,00 € 

26 

Βέλγιο (Βρυξέλ¬ 
λες) 

ΣΑ/ΕΕ-ΣΑ/ΣΕΒΑΣ-ΥΠ ΕΘΑ 

Σύνδεσμος 

Κατάργηση 

100.000,00 € 

27 

Βέλγιο (Βρυξέλ¬ 
λες) 

θέση Προεδρίας 
Στρατιωτικής Επιτροπής ΕΕ 

θέσεις 

Προσωπικού Προεδρίας 

Κατάργηση 

11 θέσεων 

712.757 

Συνολική Δαπάνη ανά 'Ετος 

1.887.757 € 


Άρθρο 2 

Η ισχύς της απόφασης αυτής αρχίζει από 01-01-2018 μετά τη λήξη της θητείας των εκεί υπηρετούντων κατά την 
έναρξη ισχύος της παρούσης στελεχών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Μάίου 2017 

Οι Υπουργοί 


Εθνικής Άμυνας 

ΠΑΝΑΓΙΩΤΗΣ ΧΑΜΜΕΝΟΣ 


Εξωτερικών 

ΝΙΚΟΛΑΟΣ ΚΟΤΖΙΑΣ 


Αναπληρωτής Υπουργός Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Αριθ. Γ5(α)οικ. 38152 (2) 

Διατάξεις τρόπου και διαδικασίας καθορισμού 
ενδεικτικής τιμής λιανικής πώλησης και ανώ¬ 
τατης νοσοκομειακής τιμής καθώς και διάθε¬ 
σης για τα «μη συνταγογραφούμενα φάρμακα» 
(ΜΗ.ΣΥ.ΦΑ.). 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις: 

α. Του άρθρου 86 του ν. 4472/2017 (Α' 74), «Συντα- 
ξιοδοτικές διατάξεις Δημοσίου και τροποποίηση των 
διατάξεων του ν. 4387/2016, μέτρα εφαρμογής των 
δημοσιονομικών στόχων και μεταρρυθμίσεων, μέτρα 
κοινωνικής στήριξης και εργασιακές ρυθμίσεις, Μεσο¬ 
πρόθεσμο Πλαίσιο Δημοσιονομικής Στρατηγικής 2018- 
2021 και λοιπές διατάξεις», 
β. του ν. 1316/1983 (Α' 3), «Ίδρυση, οργάνωση και 
Αρμοδιότητες του Εθνικού Οργανισμού Φαρμάκων 
(Ε.Ο.Φ.), της Εθνικής Φαρμακοβιομηχανίας (Ε.Φ.), της 
Κρατικής Φραμακαποθήκης (Κ.Φ.) και τροποποίηση και 
συμπλήρωση της Φαρμακευτικής Νομοθεσίας και άλλες 
διατάξεις», 

γ.Του άρθρου 27 του ν. 3846/2010 (Α' 53), «Εγγυήσεις 
για την εργασιακή ασφάλεια και άλλες διατάξεις», 
δ.Του ν. 3918/2011 (Α'31), «Διαρθρωτικές αλλαγές στο 
σύστημα υγείας και άλλες διατάξεις», 
ε.Των άρθρων 11,16 και 17 του ν. 4052/2012 (Α' 41), 
«Νόμος αρμοδιότητας Υπουργείων Υγείας και Κοινωνι¬ 
κής Αλληλεγγύης και Εργασίας και Κοινωνικής Ασφά¬ 
λισης για εφαρμογή του νόμου «Έγκριση των Σχεδίων 
Συμβάσεων Χρηματοδοτικής διευκόλυνσης μεταξύ του 
Ευρωπαϊκού Ταμείου Χρηματοπιστωτικής Σταθερότητας 
(Ε.Τ.Χ.Σ.), της Ελληνικής Δημοκρατίας και της Τράπεζας 
της Ελλάδος, του Σχεδίου του Μνημονίου Συνεννόησης 
μεταξύ της Ελληνικής Δημοκρατίας, της Ευρωπαϊκής Επι¬ 
τροπής και τηςΤράπεζας της Ελλάδος και άλλες επείγου¬ 
σες διατάξεις για τη μείωση του δημοσίου χρέους και τη 
διάσωση της εθνικής οικονομίας» και άλλες διατάξεις», 
στ. του άρθρου 12 του ν. 3816/2010 (Α'6), «Ρύθμιση 
επιχειρηματικών και επαγγελματικών οφειλών προς τα 
πιστωτικά ιδρύματα, διατάξεις για την επεξεργασία δεδο¬ 
μένων οικονομικής συμπεριφοράς και άλλες διατάξεις», 
ζ. του άρθρου 27 του ν. 4320/2015 (Α' 29), «Ρυθμίσεις 
για τη λήψη άμεσων μέτρων για την αντιμετώπιση της 
ανθρωπιστικής κρίσης, την οργάνωση της Κυβέρνησης 
και των Κυβερνητικών οργάνων και λοιπές διατάξεις», 
η. της παρ. 10 της υποπαραγράφου. ΣΤ1 της παρ. ΣΤ 
του άρθρου πρώτου ν. 4254/2014 (Α' 85), «Μέτρα στήρι¬ 
ξης και ανάπτυξης της ελληνικής οικονομίας στο πλαίσιο 
εφαρμογής του ν. 4046/2012 και άλλες διατάξεις», 
θ. Του ν.δ. 96/1973 (Α' 172), πλην του άρθρου 17 του 
νομοθετικού διατάγματος αυτού, «Περί της εμπορίας εν 
γένειτων φαρμακευτικών, διαιτητικών και καλλυντικών 
προϊόντων», 

ι. του άρθρου 90 του π.δ. 63/2005 (Α' 98), « Κωδικο¬ 
ποίηση της νομοθεσίας για την Κυβέρνηση και τα Κυ¬ 
βερνητικά όργανα», 


ια. του π.δ. 106/2014 (Α' 73), «Οργανισμόςτου Υπουρ¬ 
γείου Υγείας», 

ιβ. του π.δ. 73/2015 (Α' 116), « Διορισμός Υπουργών, 
Αναπληρωτών Υπουργών και Υφυπουργών», 

ιγ.Του άρθρου 68 του ν. 4389/2016 (Α' 94), «Επείγου¬ 
σες διατάξεις για την εφαρμογή της συμφωνίας δημο¬ 
σιονομικών στόχων και διαρθρωτικών μεταρρυθμίσεων 
και άλλες διατάξεις». 

2. Την Δ.ΥΓ3α/Γ.Π. 32221/29.4.2013 απόφαση (Β' 1049), 
«Εναρμόνιση της ελληνικής νομοθεσίας προς την αντί¬ 
στοιχη κοινοτική στον τομέα της παραγωγής και της 
κυκλοφορίας φαρμάκων που προορίζονται για ανθρώ¬ 
πινη χρήση, σε συμμόρφωση με την αριθ. 2001/83/ΕΚ 
Οδηγία «περί κοινοτικού κώδικα για τα φάρμακα που 
προορίζονται για ανθρώπινη χρήση» (1311 / 28.11.2001), 
όπως ισχύει και όπως τροποποιήθηκε με την Οδηγία 
2010/84/ΕΕ, όσον αφορά τη φαρμακοεπαγρύπνηση 
(1348/31.12.2010). 

3. Την Γ5(α) 1194/14-7-2016 υπουργική απόφαση 
(Β' 2219) «Καθορισμός των όρων και προϋποθέσεων δη¬ 
μιουργίας υποκατηγορίας Φαρμάκων Γενικής Διάθεσης 
(ΓΕ.ΔΙ.ΦΑ.) εντός της κατηγορίας των Μη Συνταγογρα- 
φούμενων Φαρμάκων (ΜΗ.ΣΥ.ΦΑ.)». 

4. Την Γ5 (α) οικ.90552/2016 υπουργική απόφαση 
(Β' 3890) «ΔιατάξειςΤιμολόγησης Φαρμάκων». 

5. Το Β2α.37180/17-05-2017 έγγραφο της Γενικής 
Διεύθυνσης Οικονομικών Υπηρεσιών, σύμφωνα με το 
οποίο η παρούσα υπουργική απόφαση δεν προκαλεί 
δαπάνη σε βάρος του Κρατικού Προϋπολογισμού, 
ούτε σε βάρος των προϋπολογισμών του ΕΟΦ και του 
ΕΟΠΥΥ, ενώ σε κάθε περίπτωση δεν επιβαρύνεται ούτε ο 
προϋπολογισμός των νοσηλευτικών ιδρυμάτων, καθότι 
κατά την υπέρβαση των ορίων των ετήσιων προϋπολο¬ 
γισμών τους όσον αφορά στη φαρμακευτική δαπάνη, 
ενεργοποιείται ο μηχανισμός αυτόματης επιστροφής, 
(ςίΒννόΒεΚ), αποφασίζουμε: 

Καθορίζουμε τον τρόπο και την διαδικασία διαμόρφω¬ 
σης ενδεικτικής τιμής λιανικής πώλησης και ανώτατης 
υποχρεωτικής νοσοκομειακής τιμής των Μη Συνταγο- 
γραφούμενων Φαρμάκων (ΜΗ.ΣΥ.ΦΑ.), καθώς και τον 
τρόπο διάθεσης αυτών ως εξής: 

Άρθρο 1 

Πεδίο Εφαρμογής 

1. Η παρούσα εφαρμόζεται επί όλων των φαρμάκων, 
τα οποία με απόφαση του ΕΟΦ, ταξινομούνται στα μη 
συνταγογραφούμενων φάρμακα (ΜΗ.ΣΥ.ΦΑ.). 

2. Αρμόδιος για την εφαρμογή της παρούσας είναι ο 
ΕΟΦ, ο οποίος υποβάλλει σχετική πρόταση για την έκ¬ 
δοση απόφασης του Υπουργού Υγείας, που εμπεριέχει 
τον κατάλογο των ενδεικτικών τιμών λιανικής πώλησης 
και ανώτατων νοσοκομειακών τιμών. 

Άρθρο 2 

Τρόπος Διαμόρφωσης της ΕνδεικτικήςΤιμής 

Λιανικής Πώλησης 

1. Η βάση για την εξαγωγή της ενδεικτικής λιανικής 
τιμής διαμορφώνεται σύμφωνα με τα εξής κριτήρια: 

α) Από τον μέσο όρο των τριών χαμηλότερων τιμών των 
κρατών - μελών της Ε.Ε., όπου βρέθηκε τιμή, β) Σε περί¬ 
πτωση που δεν είναι δυνατή η τιμολόγηση του προϊό¬ 
ντος ΜΗ.ΣΥ.ΦΑ. με βάση την προηγούμενη περίπτωση, 
το προϊόν ΜΗ.ΣΥ.ΦΑ. λαμβάνει ως τιμή βάσης, για τον 
καθορισμό της ενδεικτικής τιμής λιανικής πώλησης, το 
μέσο όρο των τιμών στα δύο κράτη μέλη, όπου βρέθη¬ 
κε τιμή, γ) Αν το φαρμακευτικό προϊόν ΜΗ.ΣΥ.ΦΑ. τιμο¬ 
λογείται σε ένα μόνο κράτος-μέλος, τότε λαμβάνεται η 
χαμηλότερη τιμή μεταξύ της ισχύουσας τιμής, εφόσον 
υπάρχει, και της τιμής που έχει στο άλλο κράτος-μέλος, 
αλλιώς λαμβάνει την τιμή που έχει στο κράτος μέλος 
αυτό, δ) Αν δεν είναι δυνατή η εφαρμογή της προηγούμε¬ 
νης περίπτωσης, τότε το προϊόν ΜΗ.ΣΥ.ΦΑ. τιμολογείται 
με βάση την συσχέτιση με όμοια ως προς τις δραστι¬ 
κές ουσίες, τις περιεκτικότητες και τις φαρμακοτεχνικές 
μορφές προϊόντα στην Ελλάδα. Η συσχέτιση μπορεί να 
γίνεται και με όμοια συνταγογραφούμενα φάρμακα. 

2. Η τιμή που αναζητείται, βάσει της προηγούμενης πα¬ 
ραγράφου, αναφέρεται σε τιμές παραγωγού (θχ Τθςΐοτγ), 
ή στην τιμή παραγωγού που μπορεί να εξαχθεί από την 
έρευνα σε λοιπά είδη τιμών (ήτοι εισαγωγού ή χονδρική 
ή λιανική). Ως ενδεικτική τιμή λιανικής πώλησης ορίζεται 
η τιμή βάσης που προκύπτει δυνάμει της προηγούμενης 
παραγράφου, προσαυξημένη κατά 30%, πλέον του προ- 
βλεπόμενου Φ.Π.Α. 

3. Η ενδεικτική τιμή λιανικής πώλησης δεν είναι υπο¬ 
χρεωτική για τους κατά τον νόμο δικαιούμενους την 
διάθεση των προϊόντων ΜΗ.ΣΥ.ΦΑ., ήτοι για τους Κα¬ 
τόχους Άδειας Κυκλοφορίας φαρμάκων (ΚΑΚ), για τους 
Κατόχους Άδειας Χονδρικής Πώλησης φαρμάκων (χον¬ 
δρεμπόρους) ή για τα φαρμακεία, καθώς και για τους 
υπόλοιπους φορείς λιανικής διάθεσης των προϊόντων 
αυτών -ήτοι τους προβλεπόμενους από το άρθρο 68 
του ν. 4389/2016 (Α' 94) πωλητές - οι οποίοι μπορούν 
ελεύθερα να καθορίσουν την τιμολογιακή τους πολιτική 
ως προς τα προϊόντα αυτά. 

Άρθρο 3 

Τρόπος Διαμόρφωσης της Ανώτατης 

Υποχρεωτικής ΝοσοκομειακήςΤιμής 

1. Η βάση για την εξαγωγή της ανώτατης νοσοκομεια- 
κήςτιμής, διαμορφώνεται σύμφωνα μετά εξής κριτήρια 
για τα προϊόντα ΜΗ.ΣΥ.ΦΑ. που θα κυκλοφορήσουν στην 
Ελλάδα μετά την δημοσίευση της νόμου 4472/2017: α) 
Λαμβάνουν την ίδια ή κατώτερη τιμή με αυτή των ομοίων 
ήδη κυκλοφορούντων προϊόντων ως προς τις δραστικές 
ουσίες, τις περιεκτικότητες και τις φαρμακοτεχνικές μορ¬ 
φές, β) σε περίπτωση που δεν είναι δυνατή η προηγού¬ 
μενη περίπτωση λαμβάνουν την τιμή που προκύπτει από 
τον μέσο όρο των τριών χαμηλότερων τιμών σε κράτη 
-μέλη της Ε.Ε, όπου βρέθηκε τιμή γ) Σε περίπτωση που 
δεν είναι δυνατή η τιμολόγηση του προϊόντος ΜΗ.ΣΥ. 
ΦΑ. με βάση την προηγούμενη περίπτωση, το προϊόν 
ΜΗ.ΣΥ.ΦΑ. λαμβάνει ως τιμή βάσης, το μέσο όρο των 
τιμών στα δύο κράτη-μέλη, όπου βρέθηκε τιμή, δ) Αν 
το φαρμακευτικό προϊόν ΜΗ.ΣΥ.ΦΑ. τιμολογείται σε ένα 
μόνο κράτος-μέλος, τότε λαμβάνεται υπόψη η τιμή αυτή. 


2. Η βάση για την εξαγωγή της ανώτατης νοσοκομεια¬ 
κής τιμής, διαμορφώνεται σύμφωνα με τα εξής κριτήρια 
για τα προϊόντα ΜΗ.ΣΥ.ΦΑ. που ήδη κυκλοφορούν στην 
Ελλάδα κατά την δημοσίευση του ν. 4472/2017: λαμβά¬ 
νουν ως τιμή βάσης, για τον καθορισμό της ανώτατης νο¬ 
σοκομειακής τιμής, την τιμή που έχουν ήδη λάβει έως την 
δημοσίευση του παρόντος νόμου στο τελευταίο δελτίο 
τιμών, εκτός εάν είναι χαμηλότερη η τιμή που προκύπτει: 
α) από τον μέσο όρο των τριών χαμηλότερων τιμών σε 
χώρες-μέλη της Ε.Ε., όπου βρέθηκε τιμή ή β) αν δεν είναι 
δυνατή η προηγούμενη περίπτωση, από τον μέσο όρο 
των δύο τιμών σε χώρες - μέλη της Ε.Ε., όπου βρέθηκε 
τιμή ή γ) αν η προηγούμενη περίπτωση δεν είναι δυνατή, 
από την τιμή που βρέθηκε σε ένα κράτος - μέλος. 

3. Η τιμή που αναζητείται, βάσει της προηγούμενης πα¬ 
ραγράφου, αναφέρεται σε τιμές παραγωγού (θχ ίθεΐΟΓγ), 
ή στην τιμή παραγωγού που μπορεί να εξαχθεί από την 
έρευνα σε λοιπά είδη τιμών (ήτοι εισαγωγέα ή χονδρική 
ή λιανική). Ως ανώτατη νοσοκομειακή τιμή ορίζεται η 
τιμή βάσης που προκύπτει δυνάμει των προηγούμενων 
παραγράφων, μειωμένη κατά 8,74%. 

4. Η ανώτατη νοσοκομειακή τιμή είναι υποχρεωτική 
για την διάθεση των ΜΗ.ΣΥ.ΦΑ. από τα κατά τον νόμο 
δικαιούμενα πρόσωπα προς το Δημόσιο, τα Δημόσια 
Νοσοκομεία, τις Μονάδες Κοινωνικής Φροντίδας, τα 
φαρμακεία του Ε.Ο.Π.Υ.Υ., τα νομικά πρόσωπα δημοσί¬ 
ου δικαίου ή ιδιωτικού δικαίου τα οποία εποπτεύονται 
από το Υπουργείο Υγείας και παρέχουν πρωτοβάθμια, 
δευτεροβάθμια ή τριτοβάθμια φροντίδα υγείας, καθώς 
και τις ιδιωτικές κλινικές. Οι Κάτοχοι Άδειας Κυκλοφο¬ 
ρίας φαρμάκων (ΚΑΚ) και οι Κάτοχοι Άδειας Χονδρικής 
Πώλησης μπορούν να πωλούν τα ΜΗ.ΣΥ.ΦΑ. προς τα 
προηγούμενα πρόσωπα σε τιμές χαμηλότερες από την 
ανώτατη νοσοκομειακή τιμή, με την προϋπόθεση της 
αναγραφής στο αντίστοιχο παραστατικό πώλησης. 

Άρθρο 4 

Φαρμακευτικά προϊόντα παραγόμενα 

στην Ελλάδα 

1. Φαρμακευτικά προϊόντα αποκλειστικά παραγόμενα 
στην Ελλάδα που δεν δύναται να λάβουν τιμή βάσης 
σύμφωνα με τα αναφερόμενα στα άρθρα 2 και 3, λαμβά¬ 
νουν τιμή βάσης η οποία καθορίζεται βάσει κοστολογίου, 
στο οποίο περιλαμβάνονται οι δαπάνες παραγωγής και 
συσκευασίας, για κάθε μορφή και συσκευασία, καθώς και 
οι δαπάνες Διοίκησης - Διάθεσης - Διάδοσης, καθοριζό¬ 
μενες από αντίστοιχους επικαιροποιημένους ανά διετία 
πίνακες, οι οποίοι υπολογίζονται με βάση τα αντίστοιχα 
μέσα έξοδα του κλάδου. 

2. Δεν θεωρούνται στοιχεία κόστους: α) τόκοι υπερη¬ 
μερίας, β) φόροι προσωπικοί (φόροι εισοδήματος κ.λπ.), 
γ) έξοδα για παραβάσεις διατάξεων που ισχύουν, δ) 
προμήθειες τρίτων και λοιπά έξοδα που δεν συσχετίζο¬ 
νται με την παραγωγή και διάθεση των φαρμακευτικών 
προϊόντων. Για τον καθορισμό του κόστους της πρώτης 
ύλης λαμβάνεται υπόψη το αντίστοιχο κόστος που προ¬ 
κύπτει μετά την αντίστροφη αναγωγή της ισχύουσας ή 
προκύπτουσας τιμής του φαρμάκου αναφοράς όμοιας 
φαρμακοτεχνικής μορφής. 

3. Για εκείνα τα φάρμακα για τα οποία έχει αναπτυχθεί 
έρευνα δραστικής ουσίας ή φαρμακοτεχνικής μορφής 
ελληνικής κατοχυρωμένης ευρεσιτεχνίας και για τα οποία 
υφίστανται κλινικές φαρμακοκινητικές μελέτες και άδεια 
κυκλοφορίας του ΕΟΦ, στη διαμόρφωση του κοστολο¬ 
γίου θα λαμβάνεται υπόψη και η αξία νέων επενδύσεων, 
το κόστος έρευνας και ανάπτυξης της δραστικής ουσίας 
ή φαρμακοτεχνικής μορφής, καθώς και η αποτίμηση της 
τεχνογνωσίας. 

4. Ποσοστό 8,5% υπολογίζεται στο συνολικό κόστος 
εκτός αποσβέσεων, τόκων και κέρδους υπέρ τρίτων για 
φασόν. 

Άρθρο 5 

Διαδικασία έκδοσης 

και αναθεώρησης Καταλόγου 

1. Για τον καθορισμό των τιμών των ΜΗ.ΣΥ.ΦΑ., δι¬ 
εξάγεται από το αρμόδιο τμήμα του ΕΟΦ, έρευνα στα 
κράτη μέλη της Ε. Ε. στα οποία υφίστανται στοιχεία από 
τις αρμόδιες αρχές, σε φορείς των χωρών αυτών, ή σε 
επίσημους και έγκριτους Ευρωπαϊκούς φορείς. Η πρό¬ 
σβαση στις εν λόγω πηγές συλλογής στοιχείων γίνεται 
μέσω εξειδικευμένων ηλεκτρονικών ιστοτόπωντων επί¬ 
σημων πηγών κάθε κράτους μέλους της Ε.Ε. ή/και μέσω 
επίσημων και έγκριτων φορέων. Στην έρευνα αναζητεί- 
ται κάθε διαθέσιμη τιμή (θχ- ίθεΐοΓγ, χονδρική, λιανική) 
και θα πρέπει να δίνεται ιδιαίτερη έμφαση ώστε οι τιμές 
να είναι συγκρίσιμες και αντίστοιχες, εφόσον μπορεί να 
εξαχθεί εξ' αυτών τιμή παραγωγού. 

2. Η συναλλαγματική ισοτιμία που χρησιμοποιείται, 
είναι εκείνη που δημοσιεύεται από την Τράπεζα της Ελ¬ 
λάδας, την πρώτη εργάσιμη μέρα του τριμήνου πριν από 
την έκδοση του καταλόγου τιμών. Απαραίτητα στοιχεία 
για τον καθορισμό της τιμής των φαρμάκων είναι: α) το 
όνομα του φαρμάκου, β) η δραστική ουσία, γ) η περιεκτι¬ 
κότητα σε δραστική ουσία, δ) η φαρμακοτεχνική μορφή, 
ε) η συσκευασία, στ) η κατηγοριοποίηση κατά ΑΤ(Ι, ζ) ο 
υπεύθυνος κυκλοφορίας, η) η/ οι τιμή(ές) παραγωγού, 
και θ) ημερομηνία έκδοσης άδειας κυκλοφορίας στην 
Ελλάδα ή στις χώρες-μέλη της Ευρωπαϊκής Ένωσης. 

3. Κατ'εφαρμογή των προηγούμενων παραγράφων και 
των κριτηρίων στα άρθρα 2 και 3 της παρούσας, ο ΕΟΦ 
αναρτά στην ιστοσελίδα του προσωρινό κατάλογο εν¬ 
δεικτικών τιμών λιανικής πώλησης και αποστέλλει, μέσω 
ηλεκτρονικού ταχυδρομείου ή σε περίπτωση αδυναμίας 
με κάθε άλλο διαθέσιμο μέσο, σε κάθε ενδιαφερόμενο 
ΚΑΚ, την διαμορφούμενη ανώτατη νοσοκομειακή τιμή, 
με την σημείωση του δικαιώματος της αίτησης θεραπεί¬ 
ας της επόμενης παραγράφου. 

4. Κατά του προσωρινού καταλόγου της προηγούμε¬ 
νης παραγράφου, οι έχοντες έννομο συμφέρον μπορούν 
να υποβάλουν αίτηση θεραπείας στον ΕΟΦ, εντός πέντε 
(5) ημερών από την ανάρτηση του προσωρινού καταλό¬ 
γου ως προς τις ενδεικτικές τιμές λιανικής πώλησης ή 
από την παραλαβή των διαμορφούμενων τιμών ως προς 
την ανώτατη νοσοκομειακή τιμή. Οι αιτήσεις θεραπείας 
υποβάλλονται επίσης μέσω ηλεκτρονικού ταχυδρομείου, 
στην ηλεκτρονική διεύθυνση που θα υποδειχθεί από τον 
ΕΟΦ, είτε στον προσωρινό κατάλογο είτε στην αποστολή 


των στοιχείων νοσοκομειακής τιμής. Ως στοιχεία που 
λαμβάνονται υπόψη από τον ΕΟΦ για την εξέταση των 
αιτήσεων θεραπείας είναι επαληθεύσιμα δικαιολογητικά 
όπως επίσημοι ιστότοποι κρατών μελών όπου θα επι¬ 
βεβαιώνονται η τιμή των προϊόντων, το είδος της τιμής, 
οι επίσημοι απομειωτές και η ημερομηνία ισχύος των 
σχετικών τιμών, πρωτότυπες επιστολές των επισήμων 
αρμόδιων αρχών των κρατών μελών, μεταφρασμένες 
από το Υπουργείο εξωτερικών ή δικηγόρο στις οποίες θα 
αναγράφονται τα ανωτέρω στοιχεία με τις τιμές. Δεν μπο¬ 
ρούν να γίνουν δεκτά δικαιολογητικά από συνδρομητι¬ 
κές ιστοσελίδες, τιμολόγια πώλησης ή επιστολές ΚΑΚ. 

5. Στην βάση της διαδικασίας που προβλέπεται ανω¬ 
τέρω, ο ΕΟΦ αποστέλλει την πρόταση με τον οριστικό 
κατάλογο των ενδεικτικών τιμών λιανικής πώλησης και 
των ανώτατων νοσοκομειακών τιμών προς τον Υπουργό 
Υγείας, ο οποίος εκδίδει απόφαση, στην οποία επικυρώ¬ 
νεται και επισυνάπτεται ο κατάλογος αυτός. Η απόφαση 
αυτή, με τον κατάλογο ενδεικτικών τιμών λιανικής πώ¬ 
λησης, θα αναρτάται στην ιστοσελίδα του Υπουργείου 
Υγείας. Ο κατάλογος των ανώτατων νοσοκομειακών τι¬ 
μών διατίθεται προς τους ενδιαφερομένους αποδέκτες 
που ορίζονται στην παρ. 4 του άρθρου 3 της παρούσας 
από την Διεύθυνση Φαρμάκων και Προϊόντων Υγείας 
του Υπουργείου Υγείας. 

6. Με απόφαση του Υπουργού Υγείας, ύστερα από 
πρόταση του ΕΟΦ, ο κατάλογος αυτός αναθεωρείται ανά 
εξάμηνο, σύμφωνα με τα προβλεπόμενα στην παρούσα. 
Οι ενδεικτικές τιμές λιανικής πώλησης και ανώτατες νο¬ 
σοκομειακές τιμές όλων των ΜΗ.ΣΥ.ΦΑ. αναθεωρούνται 
σύμφωνα με την παρούσα, δύο φορές ανά έτος και οι 
υπουργικές αποφάσεις, που εμπεριέχουν του καταλό¬ 
γους, εκδίδονται εντός μηνός Σεπτεμβρίου και Μαρτί¬ 
ου εκάστου έτους. Ο ΕΟΦ ανακοινώνει την ημερομηνία 
στην βάση της οποίας γίνεται η αναθεώρηση. Νέα ΜΗ.ΣΥ. 
ΦΑ. λαμβάνουν ενδεικτική τιμή λιανικής πώλησης και 
ανώτατη νοσοκομειακή τιμή μετά την λήψη της άδειας 
κυκλοφορίας και την υποβολή της αίτησης εντός των 
χρονικών περιθωρίων που ορίζονται στην Οδηγία περί 
Διαφάνειας, όπως αυτή έχει ενσωματωθεί στο Εθνικό Δί¬ 
καιο. Στις περιπτώσεις αναθεώρησης των καταλόγου, οι 
νέες ανώτατες νοσοκομειακές τιμές ΜΗ.ΣΥ.ΦΑ, ισχύουν 
για τους ΚΑΚ, τα νοσοκομεία και τις ιδιωτικές κλινικές 
μετά από τρεις (3) ημέρες από την έκδοση της σχετικής 
απόφασης του Υπουργού Υγείας και για τους Κατόχους 
Άδειας Χονδρικής πώλησης φαρμάκων μετά από είκοσι 
(20) ημέρες από την έκδοση της σχετικής απόφασης. 

7. Έως την πρώτη εφαρμογή της τιμολόγησης που 
προβλέπεται στο παρόν άρθρο, τα ΜΗ.ΣΥ.ΦΑ. διατηρούν 
ως ενδεικτική τιμή λιανικής πώλησης και ως ανώτατη 
νοσοκομειακή τιμή, την αντίστοιχη τιμή που έλαβαν στο 
τελευταίο δελτίο τιμών που εκδόθηκε έως την δημο¬ 
σίευση του ν. 4472/2017. Με απόφαση του Υπουργού 
Υγείας, ύστερα από πρόταση του ΕΟΦ, η οποία εκδίδεται 
εντός ενός μηνός από την δημοσίευση του ανωτέρω 
νόμου, αναρτάται στην ιστοσελίδα του Υπουργείου Υγεί¬ 
ας κατάλογος των ενδεικτικών τιμών λιανικής πώλησης 
ΜΗ.ΣΥ.ΦΑ. που εμπεριέχουν τις τιμές του τελευταίου 
δελτίου τιμών, σύμφωνα με το προηγούμενο εδάφιο. 

Η τιμολόγηση και ανατιμολόγηση των ΜΗ.ΣΥ.ΦΑ., ενό- 
ψει της έκδοσης ή αναθεώρησης του καταλόγου, δεν 
μπορεί να οδηγήσει σε αύξηση της ανώτατης υποχρεω¬ 
τικής νοσοκομειακής τιμής, σε σχέση με τις αντίστοιχες 
νοσοκομειακές τιμές στο τελευταίο δελτίο τιμών που 
εκδόθηκε έως την δημοσίευση του προαναφερόμε- 
νου νόμου, ή στον τελευταίο εκδοθέντα κατάλογο τι¬ 
μών. Η πρώτη εφαρμογή της συνολικής αναθεώρησης 
του καταλόγου ΜΗΣΥΦΑ ορίζεται το αργότερο έως τις 
30-9-2017. Τυχόν εκπτώσεις που έχουν δοθεί από τα 
κατά τον νόμο δικαιούμενα πρόσωπα σε ΜΗ.ΣΥ.ΦΑ. έως 
την δημοσίευση του ν. 4472/2017, θεωρούνται νόμιμες. 

Άρθρο 6 

Υποχρεώσεις φαρμακευτικών επιχειρήσεων 

1. Μετά τη λήξη κάθε διαχειριστικής περιόδου οι φαρ¬ 
μακευτικές επιχειρήσεις υποχρεούνται να υποβάλλουν 
στη Δ/νση Φαρμάκων και προϊόντων υγείας τα εξής: σε 
προθεσμία ενός μηνός τις πωλήσεις κατά ποσότητα και 
αξία για την εν λόγω διαχειριστική περίοδο, σε προθε¬ 
σμία τεσσάρων μηνών, τον ισολογισμό και τις καταστά¬ 
σεις δαπανών (αναλυτικά και συγκεντρωτικά). 

2. Έλεγχος επί μέρους στοιχείων των επιχειρήσεων δι- 
ενεργείται, εφόσον απαιτηθεί, ανεξάρτητα από το φορο¬ 
λογικό ή άλλο έλεγχο, από υπαλλήλους του Υπουργείου 
Υγείας στην έδρα της επιχείρησης, η οποία υποχρεούται 
να θέσει στη διάθεση τους όλα τα βιβλία και στοιχεία που 
τηρεί. Η αρμόδια Υπηρεσία, εφόσον κρίνει αναγκαίο, 
μπορεί να χρησιμοποιεί στοιχεία συναφών επιχειρήσεων 
και άλλα στοιχεία που έχει στη διάθεσή της. 

3. Οι επιχειρήσεις που παράγουν ή εισάγουν και άλλα 
είδη, εκτός των φαρμάκων, πρέπει να τηρούν χωριστούς 
λογαριασμούς για τον κλάδο φαρμάκων. Την ίδια υπο¬ 
χρέωση έχουν και οι επιχειρήσεις που παράγουν ή συ¬ 
σκευάζουν φάρμακα για λογαριασμό τρίτων (ΦΑΣΟΝ), 
σε ότι αφορά τα φάρμακα αυτά. 

4. Οι φαρμακοβιομηχανίες υποχρεούνται να τηρούν 
βιβλίο για τα φάρμακα που παράγουν ή συσκευάζουν. 
Στο βιβλίο αυτό θα καταχωρούνται, για κάθε μορφή 
φαρμάκου αναλυτικά και κατά παρτίδα, οι ποσότητες 
και αξίες των πρώτων και βοηθητικών υλών, των υλικών 
συσκευασίας που χρησιμοποιήθηκαν, καθώς και τα έξο¬ 
δα παραγωγής και συσκευασίας του φαρμάκου. Ακόμα 
θα καταχωρούνται οι ποσότητες που έχουν παραχθεί 
και η αξίας τους. Στο τέλος του έτους θα καταχωρούνται 
τα Γενικά Βιομηχανικά Έξοδα που αναλογούν για την 
παραγωγή του φαρμάκου. Το βιβλίο κόστους θα θεω¬ 
ρείται, πριν χρησιμοποιηθεί, από την αρμόδια Υπηρεσία. 
Επιχειρήσεις, που έχουν την υποχρέωση να τηρούν τα 
στοιχεία αυτά σε βιβλίο ή καρτέλες από τον Κώδικα Φο¬ 
ρολογικών Στοιχείων ή άλλο νόμο, απαλλάσσονται από 
την υποχρέωση για τήρηση βιβλίων κόστους. 

5. Οι φαρμακοβιομηχανίες, αντιπρόσωποι-εισαγωγείς, 
φαρμακέμποροι και φαρμακοποιοί υποχρεούνται να 
παρέχουν στην Διεύθυνση Φαρμάκων και Προϊόντων 
Υγείαςτου Υπουργείου Υγείας και στοΤμήμαΤιμολόγη- 
σης Φαρμάκων του ΕΟΦ κάθε σχετική με τα φάρμακα 
πληροφορία που τους ζητείται. 


6. Οι φαρμακευτικές επιχειρήσεις οφείλουν να διαθέ¬ 
τουν αποθέματα φαρμάκων δύο (2) μηνών ανά κωδικό 
σε σχέση με τις αντίστοιχες πωλήσεις του αμέσως προ¬ 
ηγούμενου έτους. 

Άρθρο 7 

Ειδικές περιπτώσεις 

1. Σε περίπτωση αλλαγής του παρασκευαστή ενός 
φαρμάκου ή του συσκευαστή ή και των δύο, λαμβάνε- 
ται, υπόψη η τιμή που είχε πριν την αλλαγή. 

Σε περίπτωση διαφορετικής συσκευασίας και/ή περι¬ 
εκτικότητας φαρμάκου και στην περίπτωση προσθήκης 
νέας παρεμφερούς μορφής με ίδια οδό χορήγησης, για 
τον καθορισμό της τιμής τους γίνεται συσχετισμός με τις 
τιμές που καθορίστηκαν σύμφωνα με τα αναφερόμενα 
στις διατάξεις της παρούσας υπουργικής απόφασης και 
επιλέγεται η χαμηλότερη τιμή. Η μετατροπή γίνεται ως 
εξής: 

α) Από τη μικρή στη μεγάλη συσκευασία και/ή περι¬ 
εκτικότητα η τιμή ανά μονάδα θα βαίνει μειούμενη, με 
ανώτατο όριο 12%, ως ακολούθως: 


Αύξηση Συσκευασίας (%) 

Μείωση αναλογικής 
τιμής (%) 

Έως 5 

1,67 

Από 5,01 έως 10 

3,18 

Από 10,01 έως 15 

4,56 

Από 15,01 έως 20 

5,83 

Από 20,01 έως 25 

7,00 

Από 25,01 έως 30 

8,08 

Από 30,01 έως 35 

9,07 

Από 35,01 έως 40 

10,00 

Από 40,01 έως 45 

10,86 

Από 45,01 έως 50 

11,67 

Από 50,01 έως 60 

12,00 

Από 60 και άνω 

κατά περίπτωση 


β) Από τη μεγάλη στη μικρή συσκευασία η τιμή υπο¬ 
λογίζεται αναλογικά ανά μονάδα φαρμακοτεχνικής μορ¬ 
φής (ενδεικτικά αναφέρεται ότι μονάδα φαρμακοτεχνι¬ 
κής μορφής είναι το δισκίο, το ιηΙ στα πόσιμα διαλύματα, 
το γραμμάριο στις κρέμες και στις αλοιφές κ.ο.κ.)- Από 
τη μεγάλη στη μικρή περιεκτικότητα η τιμή υπολογίζε¬ 
ται αναλογικά. 

Για τη μετατροπή από τη μικρή στη μεγάλη συσκευα- 
σία/περιεκτικότητα θα ακολουθείται ο παραπάνω Πίνα¬ 
κας, ενώ η συσχέτιση από τη μεγάλη στη μικρή συσκευ- 
ασία/περιεκτικότητα θα γίνεται αναλογικά στη μονάδα 
φαρμακοτεχνικής μορφής. 

2. Εξαιρούνται οι μορφές φακελίσκων και οφθαλμικών 
διαλυμάτων σε μεμονωμένες δόσεις, οι οποίες υπολογί¬ 
ζονται αναλογικά. 

Άρθρο 8 

Γενικοί Κανόνες Διάθεσης των ΜΗ.ΣΥ.ΦΑ. 

1. Οι τιμές των ΜΗ.ΣΥ.ΦΑ. καθορίζονται για τις συσκευ- 
ασίες που εγκρίνονται από τον ΕΟΦ και τον Ευρωπαϊκό 
Οργανισμό Φαρμάκων (ΕΜΑ). Η ενδεικτική τιμή λιανικής 
πώλησης ΜΗ.ΣΥ.ΦΑ. τίθεται υποχρεωτικά στην εξωτε¬ 
ρική συσκευασία των προϊόντων αυτών. Η τιμή αυτή 
πρέπει να είναι εμφανής και να μην επικαλύπτεται καθ' 
οιονδήποτε τρόπο. 

2. Απαγορεύεται η πώληση μέρους της συσκευασίας 
των ΜΗ.ΣΥ.ΦΑ. Η διάθεση των ΜΗ.ΣΥ.ΦΑ. θα πρέπει να 
ακολουθεί τα εγκεκριμένα στοιχεία της άδειας κυκλο¬ 
φορίας τους ως τέτοιων (συσκευασία, περιεκτικότητα, 
εξωτερική συσκευασία, συνθήκες αποθήκευσης, διακί¬ 
νησης και έκθεσης των προϊόντων αυτών σε ό,τι αφορά 
στους κανόνες υγιεινής, τη θερμοκρασία, την υγρασία 
του περιβάλλοντος κ.λπ.). 


3. Η υποχρέωση της αναγραφής των στοιχείων που 
προβλέπονται στην ταινία γνησιότητας ή το γραμμωτό 
κώδικα δεν αναιρεί την υποχρέωση αναγραφής αυτών 
των στοιχείων και σε άλλα σημεία της συσκευασίας, 
όπως προβλέπεται από άλλες διατάξεις. 

Άρθρο 9 

Έναρξη ισχύος 

1. Η παρούσα ισχύει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίόυ 2017 

Ο Υπουργός 

ΑΝΔΡΕΑΣ ΞΑΝΘΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























